
MORMINTUL „PRINCIAR“ DE LA AGIGHIOL 
ŞI UNELE PROBLEME ALE ARTEI TRACO-GETICE 


A fost o vreme cînd toate piesele de artă lucrate în stil animalier- 
descoperite în România și Bulgaria erau considerate ca scitice. O ase- 
menea tendinţă de scitomanie mai continuă pe alocuri și în zilele noastre. 

După conceptul scitic şi generalizarea acestuia, s-a cristalizat în- 
cet-încet un al doilea, acela de stil traco-scitic, scito-tracic. sau greco- 
scito-tracic, avînd după cum se vede, un conţinut eterogen, în structura 
căruia factorul tracic sau traco-getic, — cum îl numim noi — era doar 
una dintre părţile constitutive, şi nu cea mai importantă. A fost nevoie 
de o adevărată luptă pentru răsturnarea unei tradiţionale concepții sci- 
tizante, care se sprijinea pe autoritatea unor savanţi ca P. Reinecke, 
M. Rostovtzev, V. Pârvan şi alţii. Calea deschisă în 1917 de către B. Filov, 
care era cea adevărată, în sensul că el văzuse în manifestările artistice: 
ale tracilor meridionali o creaţie proprie, nu a fost luată nici atunci în 
consideraţie și nici nu a fost urmată între cele două războaie mondiale. 

Sublinierea de către unii arheologi sovietici a importanţei rolului 
jucat de traci în însăși evoluţia artei animaliere scitice ori nu a fost 
acceptată, sau a fost combătută chiar de colegii sovietici. Concepţia unei 
pătrunderi violente scitice pînă departe spre Europa centrală, peste re- 
giunea carpato-dunăreană si cu ramificări la sud de Dunăre pînă im 
Bulgaria meridională, precum și părerea că scifii au răsturnat aristocrația 
indigenă, devenind ei pentru citeva secole, o pătură, — uneori se zicea 
o clasă dominantă —, a împiedecat, fără îndoială, să se revizuiască vechea 
concepție şi sá se atribuie tracilor ceea ce ei înșiși au creiat în domeniul 
artei de stil Latene la Dunăre, în Balcani si în Carpaţi. 

Mulțumită, pe de o parte descoperirilor arheologice de după al doi- 
lea război mondial, făcute in România si in Bulgaria de nord, precum 
si datorită noii orientări a istoriografiei românești spre sesizarea si evi- 
dentierea cu toată tăria a fondului bástinas si a rolului activ jucat de 
acesta în procesul dezvoltării istorice a localnicilor și în acela al conti- 
nuitátii si al sintezelor etno-culturale, s-a ajuns de cîţiva ani ca să putem 
să ne facem o altă imagine, nouă și din ce în ce mai clară, asupra civi- 

lizatiei si artei tracice din a doua epocă a fierului. Întorsătura radicală 
în această privinţă a constituit-o o descoperire întîmplătoare făcută la 
Medgidia, în Dobrogea centrală, pe calea ferată de la Constanţa la Cer- 
navoda. Este vorba de o piesă unică în felul ei pînă acum în lumea 
tracică şi scitică : este o sabie-emblemă în formă de akinakes, care se 
aplica probabil pe un monument comemorativ sau pe sarcofagul ori pe 





zidul camerei funerare a unei căpetenii militare. Publicarea acestei des- 
coperiri în 1959, ne-a dat prilejul să revizuim vechea concepţie privind 
arta tracică și să reconsiderăm problemele așa numitului „tezaur de la 
Craiova“, bine cunoscut în lumea arheologilor, dar considerat greșit sci- 
tic. În realitate „tezaurul“ reprezintă inventarul unui mormint „princiar“ 
traco-getic, care a fost descoperit undeva în cîmpia Olteniei, în cursul 
primului război mondial si el se încadrează in aria artei traco-gelilor, a 
cărei arie de ráspindire, după părerea noastră, este cuprinsă între Balcani 
şi Carpaţi. Ea însă face parte integrantă din aria mai mare a civilizaţiei 
si artei tracilor meridionali. Concepţia noastră, — pe care am prezentat-o 
cu cîţiva ani în urmă si în revista noastră Dacia — este că geții, atit cei 

din dreapta Dunării (Bulgaria de nord, Dobrogea), cit gi din stînga acestui 
mare fluviu (din Oltenia, Muntenia precum si Moldova) fáceau parte: 
din grupul tracilor de sud şi ei s-au dezvoltat în alte condiţii, de mediu 
geografic si istoric, decît fraţii lor dacii, din ţinuturile intra-carpatice, 
cu care de fapt formau unul și același popor, așa cum spun izvoarele li- 
terare și confirmă documentarea arheologică mereu sporită, an de an. 

În stadiul actual al ştiinţei arheologice românești, s-a și ajuns la. 
concluzia că traco-gefii au creiat, cel puţin în a doua jumătate a sec. 
V î.e.n., o civilizaţie cu totul caracteristică, de tip Latene, independent. 
de lumea celților, care vor atinge teritoriile de vest ale României nu cu 
mult înainte de 300 î.e.n. În geneza acestei civilizaţii rolul fundamen- 
tal l-a jucat fondul sud-tracic hallstattian și apoi acțiunea excepţional 
de activă a civilizaţiei grecești, care pulsa cu toată puterea spre „hinter- 
land“-ul traco-getic, chiar din focarele aprinse în coloniile de pe litoralul 
vestic al Pontului Euxin şi care se găseau în contact direct cu traco-getii. 

În cadrul acestei civilizaţii Laténe traco-getice, — născute fără 
aport celtic — s-a format arta de stil animalier tracic, care a îmbinat și 
tradiționalul geometrism local ce venea din adincul mileniilor. Arta tra- 
co-getică are un caracter aristocratic, „princiar“, operele de artă apar- 
finind cu deosebire reprezentanţilor mai proeminenţi ai aristocrației si 
şefilor militari, acei basilei. Din punct de vedere calitativ, ea este o 
artă superioară, comparabilă de pildă cu cea scitică din stepele nord- 
pontice sau cu arta „princiară“ din Europa centrală. 

Enumărăm aici monumentele mai de seamă, descoperite pe terito- 
riul României, dintre care unele încă inedite sau parţial inedite. Pentru 
a doua jumătate a sec. V î.e.n. si chiar sfîrşitul acestuia, este caracteris- 
tică sabia-emblemă de la Medgidia în formă de akinakes deja amintită 
mai înainte. Este în prezent o piesă unică în Europa. Ea este frumos 
ornamentată pe o latură a sa cu motive decorative tipice stilului anima- 
lier tracic şi în parte iranian. Apare un cap de pantera si gitul unui cerb 
şi coarnele lui mult stilizate, apoi un vultur finind în cioc un șarpe de 
tradiţie străveche tracică si care va deveni una dintre reprezentările ca- 
racteristice ale artei argintului geto-dace din cele două secole înainte de 
cucerirea romană. Pe garda sabiei-emblemá se află doi tapi sálbateci cu 
capul întors spre spate si cu picioarele sub ei. Atitudinea tapilor si tr: 
tarea lor aminteşte în orice caz o moștenire, sau cel puţin o influență 
orientală si nu atit scitică. În tehnica si motivistica „emblemei“ noastre 
se recunosc elementele comune ale întregei arte tracice, pe care le găsim. 
la unele piese din „tezaurul“ de la Craiova, la Brădeşti în Oltenia (aplice 
în formă de greier), în inventarul de la Agighiol şi apoi în toată bogata 
serie de descoperiri din Bulgaria : Garëinovo, Panaghiuriste, Brezovo, Ra- 
diuvene, mai recent Vrafa etc. 

Întrebarea pe care ne-o punem acum este dacă forma însăși de: 
akinakes a piesei de la Medgidia este de origine scitică sau transmisă. 
prin filieră sciticá. Atit timp cit se cunoșteau la sud de Dunăre doar piesa 
din România (Medgidia) și cea de la Razgrad din Bulgaria de nord, 
publicată de noi nu de mult în ,,Praehistorische Zeitschrift“, vol. XII, 
1963, p. 195 — se putea, evident, susţine originea scitică a pumnalului. 

Fig. 5 





de tip akinakes de la sud de Dunáre, dar dupá descoperirea altor exem- 
plare în apropiere de Varna (necropola de la Ravna) si în ţinutul Vrata 
(Bulgaria de nord), se pune azi cu totul altfel problema. Pumnalul- 
akinakes al traco-getilor dintre Balcani și Dunăre putea să fie preluat 
de către localnici direct de la perși, întrucît se ştie că aceștia au si stă- 
init în Balcanii de est citva timp, iar Darius I a trecut Istrul in 514 î.e.n. 
n afară de aceasta, legături între tracii de la Dunăre și din Balcani cu 
Asia Mică erau de mult statornicite. Așa încît o asemenea formă de armă 
orientală putea pătrunde pe această cale. E locul să amintim aici că 
pumnalele din regiunea Vrafa si Varna reprezintă o serie tipologică ori- 
ginală ce se leagă de lumea iraniano-persană mai mult decit de cea sci- 
ticá. Dacă privim iarăși mai de aproape structura şi decorul sabiei-em- 
blemá de la Medgidia, ne răsar in faţa ochilor, fără voia noastră chiar, 
asemănările cu akinakes-urile de pe monumentele arhitectonice de la 
Persepolis, din vremea regilor achemenizi. 

Dat fiind că unele obiecte apartinind artei tracice si care prezintă 
unele aspecte orientale au fost atribuite pînă acum scifilor, trebuie sá 
scoatem în evidenţă, desigur, trăsăturile caracteristice ale artei anima- 
liere scitice, care lámuresc de fapt problema raporturilor dintre sciți si 
traci, o problemă actuală si dominantă în arheologia europeană. Arta sci- 
tică de stil animalier foloseşte motive decorative teriomorfe. Meşterii 
atelierelor grecești si mai apoi, poate, si ai sciţilor nomazi din stepele 
nord-pontice, lucrau pentru o aristocrație de călăreți nomazi. Este curios 
că la scitii nomazi (scitii „regali“ ai lui Herodot) a căror ocupaţie principală 
era creșterea vitelor — cu deosebire a cailor — în arta lor se intilneste 
cu predilecție reprezentarea animalelor sălbatice sau a unor ființe fan- 
tastice. Această artă prezintă în general o unitate, dar în interiorul 
acesteia se disting anumite particularităţi, clare în arta „sciţilor“ din Altai, 
în cea din silvo-stepá şi în arta scifilor nomazi din stepe, care ne inte- 
resează direct în problemele artei traco-getice si sud-tracice in general. 
In prezent se ştie doar că sint din ce în ce mai puţine voci care sá mai 
susțină extinderea artei şi civilizaţiei scitice în Balcani. Granița între 
sciți și traci, — arătau foarte recent şi arheologii sovietici pe baza re- 
zultatelor săpăturilor lor arheologice, — a fost pe Nistru. De cind s-a 
dovedit că la Dunărea de Jos s-a format o puternică cultură gi artă 
traco-geticá Latene încă din sec. V Len. nu mai rămîne loc in zona 
tracicá decît cel mult pentru influenţe scitice, care, și acestea devin din 
ce în ce mai puţine la număr, pe măsură ce elementele orientale, în 
speţă iraniano-persane, pot fi explicate ca rezultat al unor legături di- 
recte între traci si perși. De altfel, încă din 1944, P. Jacobsthal, dind 
ca un exemplu de artă „sub-scitică“ („sub Skythian“) chiar coiful nostru 
de aur din apropiere de Ploieşti și placa de la Panaghiuriste din Bul- 
garia, arăta că pătrunderea monstrilor de origine orientală în această 
artă nu este ceva specific numai scifilor, el acceptind existenţa si a 
unui „stil barbar tracic“ (Early Celtic Art, 1944, p. 36). + 

Dar pentru delimitarea geografică a artei traco-getice şi a continutu- 
lui său pe teritoriul României, să revenim la prezentarea documentárii 
propriu-zise. 

Una dintre descoperirile cele mai interesante, datind din perioada 
Latene II, este desigur inventarul mormintului în tumul de la Agighiol, 
de pe înălțimile Babadag (Dobrogea de nord). Săpături de salvare au 
fost efectuate aici in 1931 de către profesorul lon Andrieșescu, ajutat de 
subsemnatul. Monografia acestor descoperiri am încheiat-o abia acum. 
Sub mantaua tumulului se găseau două camere funerare cu pereţii din 
piatră lucrată (de talie) şi acoperite cu birne de lemn. În camera prin- 
cipală era înhumat personagiul principal, un bărbat în vîrstă de circa 

17—18 ani (după determinárile antropologilor), iar in camera secundară 
se găsea scheletul unei femei. De la peretele exterior al acestei camere 
pornea, spre marginea movilei, un dromos. La mică distanţă de camera 
principală se afla o cameră, cu ziduri din pietre nelucrate, care fusese 
acoperită și ea cu birne de lemn. În interiorul camerei acesteia s-au 
gasit scheletele a trei cai uciși cu ocazia funerariilor, poate chiar cu 
săgeți oträvite. În oasele gitului unui cal s-a găsit un virf de săgeată 
de bronz. Toate piesele de harnașament ale cailor erau lăsate la ei. 

Amintim aici obiectele mai importante, acelea care prezintă în 
acelaşi timp si o valoare artistică deosebită. In afară de obiectele din 
camera cailor, aproape toate celelalte au fost recuperate, fie de la lo- 
calnici, fie din pámintul ráscolit de ei în căutarea „comorilor“. În ge- 
neral însă situația multor piese a putut fi reconstituită. 

Din camera principală (a luptătorului) provine un coif de paradă 
lucrat din placă de argint şi dat pe alocuri cu aur. El are o formă 
conică similară unei bonete. Deschiderea din faţă este dreptunghiulară, 
deasupra căreia se află placa ce acoperea fruntea si pe care sint repre- 
zentati doi ochi mari, cărora li se atribuia o putere apotropaică. Cele 
două obrăzare (couvre-joues) sînt drepte. Pe fiecare dintre ele a fost 
reprezentat un călăreț cu barbă, înarmat cu lancea, pe care stă gata s-o 
arunce. Corpul luptátorului este îmbrăcat în zale. Calul, desi oarecum 
stingaci reprezentat, este redat în mişcare. Cele două scene sînt deci 
străbătute de un oarecare dinamism. De reținut este şi constatarea că 
-au fost reproduse si piesele de harnasament ale calului, şaua cáláre- 
tului si stofele prețioase care se agezau pe cal. 

Acoperitoarea cefei (couvre-nuque) coifului este si ea dreaptă avînd 
doar o scurtă îndoitură în afară pentru a nu jena grumazul. Pe ea sînt 
redafi doi călăreţi, care privesc în direcţii opuse şi care stau gata să 
arunce lancea. Interesant de atras atenţia asupra unui artificiu la care 
-a fost nevoit să recurgă meșterul, care nu era stápin pe legea perspec- 
tivei. Din această cauză el a reprezentat cálárefii aruncînd lancea cu 
mina stingă. 

Zona intermediară a coifului este acoperită cu trei frize suprapuse : 
friza arcadelor, friza palmetelor și friza serpilor. 

Tinind seama de caracteristicile coifului de la Agighiol, noi am 
numit acest coif de tip getic, care, deocamdată, este documentat numai 
prin trei exemplare : cel de la Agighiol, cel de aur de la Cotofenesti şi 
cel care se află azi la Institutul de artă din Detroit (SUA), acesta pro- 
venind tot din ţinuturile getice. Coiful de tip getic se deosebeşte de cel 
sud-tracic si toate seriile coifurilor grecești, cit si de coiful scitic. El este 
o creaţie a traco-getilor, în care noi vedem o oarecare inriurire orientală, 
persană. Această idee ar putea fi susținută şi de scenele reprezentate 
pe coiful de aur descoperit fortuit în 1929, în localitatea Cotofenesti, 
judeţul Prahova. Forma acestuia şi structura sa generală este absolut si- 
milară exemplarului de la Agighiol şi celui de la Detroit. Pe placa fron- 
tală au fost reprezentaţi cu aceeași vigoare cei doi ochi apotropaici. 
Întreaga calotă a coifului este acoperită cu rozete în relief aşezate în 
linii paralele. Cele două obrăzare reprezintă aceeași scenă din sacrificiu : 

sacrificarea berbecului ; scena are o origine orientalá, trecutá apoi prin 
filieră elenicá. Apărătoarea cefei coifului de aur este decorată in intre- 
gime. Suprafata ornamentatá este impártitá intr-o frizá superioará, pe 
care se văd două grupe de fiinte fantastice, despărțite printr-o rozetă, 
care, precum se știe, aproape generalizată in Iran încă din sec. IX—VIII 
î.e.n. Pe friza inferioară au fost reprezentaţi trei monștrii, dintre care 
doi devorează parti din animale, pare-se, rumegătoare. Spiritul general 
de ornamentare a coifului getic de aur se deosebeşte de acela al coifului 
de la Agighiol și el deschide din nou o fereastră largă spre lumea ira- 
niano-persană, în arta căreia întîlnim asemenea monștri. 

În schimb, coiful getic din Muzeul de artă din Detroit, lucrat din 
placă de argint, este mai apropiat de structura proprie artei traco-getice, 
desi cuprinde si el unele elemente achemenido-persane, pe care le găsim, 
de data aceasta, pe cele două vase în formă de dublu trunchi de con de 
la Agighiol si pe cel găsit prin 1931 în regiunea „Porţilor de fier“ si 
ajuns azi în Metropolitan Museum of Art din New York și care provine 
probabil tot din mormîntul de la Agighiol. Din acest mormínt au putut fi 
recuperate vase de argint de tipul arătat aici sau de tip, numit impro- 
priu, de vas-situla, în diferite variante. Asemenea situlae se intilnesc în 
grupa „bronzurilor din Luristan“, la Marlink si in alte parti din Iran. Pe 
teritoriul Romániei se cunosc numai douá exemplare, la care noi adáugám 
pe cel de al treilea amintit din muzeul din New York. Situla de la Vrábita 
din Bulgaria este ceva mai tirzie fatá de exemplarele din Románia. Fárá 
a mai insista gi documenta, putem sá afirmăm de la început că tipul de 
vas zis situla din arta aristocratică traco-getică este de origine persană, 
ca și tipul de phiala, intilnit în patru exemplare la Agighiol dintre care 
unul poartă chiar inscripția cu litere grecești KOTYOS EGBEO, ca și 
la Vrafa, unde aceeași inscripţie este repetată de trei ori. Acum inclinám 
şi noi a crede că această inscripție poate indica mai degrabă numele pro- 
prietarului unui atelier indigen, decit pe acela al personajului ingropat 
în cele două morminte aflate la o distanță așa de mare unul de altul. 





22 — c. 45 

Meritá a aminti aici — dar pe scurt — bogata decoratiune a celor 
trei situlae de argint, care au fost lucrate, fárá indoialá intr-un atelier 
local. Ornamentarea acestora este excepfional de bogatá. Toatá suprafata 
exterioară a vaselor a fost acoperită cu decor. S-a folosit tehnica eu re- 
poussé si a gravării. Apar diferite animale : cerbul (cu opt picioare! si 

coarne multiplicate), vulturul tinind în cioc un peste, scorpioni, iepure, 
mistreţ și monștri, la care se adaugă spirala și motive geometrice. 

Seria vaselor-phialae cuprinde două variante : una fără nici un fel 
de decor si a doua cu coaste. Un exemplar este ornamentat cu motivul 
bobocului de lotus. Forma absolut asemănătoare vedem în baso-reliefu- 
rile „aducătorilor tributului“ din palatul lui Xerxes. 

În Bulgaria se cunosc mai multe exemplare descoperite în mor- 
minte sud-tracice sau în cele traco-getice. Se ştie că cele mai vechi 
exemplare de vase tip phiala au ieşit din atelierele Asiei Mici și abia 

în a doua jumătate a sec. V Len. au fost lucrate in cele greceşti. Nu 
este deci exclus, ca acest vas să se fi răspîndit la traco-geti direct prin 
filieră persano-achemenidá, ráspindirea sa fiind abia ulterior activată 
şi de atelierele grecești. 

O bogată si variată serie de piese de harnasament de la Agighiol, 
în majoritate de argint, îmbogățește conţinutul artei traco-getice, Cele 
mai numeroase sînt aplicele zoomorfe de argint, care se completează cu 
o aplică de frunte (frontală), reprezentind un cap de grifon cu ciocul 
de vultur, care aminteşte grifonul din binecunoscutul tezaur de la 
Ziwiye. Deosebit de interesante sînt aplicele care reprezintă un ursulef, 
unul dintre animalele sălbatice frecvente în arta traco-getică, cu care 
se asociază citeodatá și șarpele. În ceea ce privește reprezentarea ursu- 
letului trebuie remarcat că în Bulgaria se cunosc scene de vinătoare, ca 
pe o placă din tezaurul de la Letnitza, districtul Loveci. În scena aceasta 
este un călăreț complet înarmat, — ca si cäläretii de pe coiful din 
Dobrogea — gata să străpungă cu lancea un urs care a atacat calul. 
Scena este străbătută și aici de acelaşi dinamism pe care îl intilnim 
regulat în arta traco-getică. Atelierele tracice au reprezentat cu pre- 
dilectie cáláretul înarmat, fie în cadrul unei scene de vinătoare sau in 
momentul cînd trebuie să arunce lancea, într-o luptă deschisă. Îngroparea 
cailor cu toate piesele de harnașament ca la Agighiol reflectă, desigur, 
credinţa — care poate era comună cu aceea a scitilor — că după moarte 
cel îngropat isi va putea continua ocupaţia legată de vînătoare si du- 
cerea războiului. 

Prezenţa ursului pe cîteva aplice de la Agighiol si pe unele piese 
din Bulgaria, arată că acesta era unul dintre animalele preferate ale 
artei tracice. În același timp el ne reamintește plăcile de argint din 
curganul scitic de la Oguz de la nordul Crimeii, unde întîlnim repetat 
de cîteva ori capul de ursulet redat într-o manieră cu totul similară 
reprezentărilor de pe aplicele noastre de la Agighiol. Avem de a face 
din nou în grupa antichitátilor scitice dela Oguz cu un alt element spe- 
cific tracic, pe lingá cel documentat de reprezentárile leilor decorati la 
fel ca cei din tezaurul tracic zis „de la Craiova“. Raporturile între grupa 
Oguz, Craiova, acum și Agighiol, precum și dintre descoperirile de la 
Panaghiuriste din Bulgaria, la care se referea încă din 1928 Katharina 
Malkina, oglindesc şi mai clar legăturile dintre scifi si traci, scofind 
încă o dată în evidență rolul activ al tracilor, respectiv al traco-getiler, 
în dezvoltarea stilului ânimalier scitic. Nu ne poate scăpa din vedere 
nici faptul că imaginea ursului apare si în arta situlelor (la Klein- 
Glein, Steiermark, Austria). i 

În mormîntul de la Agighiol s-au descoperit si două cnemide de 
argint, partial aurite şi terminate în partea superioară, în dreptul ge- 
nunchiului, cu reprezentarea figurii omenești, ca si singurul exemplar 
de acest tip cunoscut în Bulgaria, — cel de la Vrata, descoperit în 1965. 
Tipul acesta de cnemidă apare pe placa deja amintită a vînătoarei ur- 
sului de la Letnitza (Loveci). Deşi în majoritatea cazurilor cáláretul din 
arta tracă nu poartă decît rar cnemidá, aceasta trebuie să fi jucat totuși 
la traci un rol mai important decît la sciți, ca de altfel si în lumea 

Fig. 10 


elenistică. Cele două cnemide de la Agighiol și cea de la Vrata sînt cre- 
mide de paradă. Ele contin elemente locale, dar si grecești, iar cea de la 
Vrata poartă mai pregnant si o pecete iranianä-persanä (a se vedea, de 
pildă, panterele din jurul figurii omenești). Este de remarcat, ca un ele- 
ment de continuitate dintre arta traco-getică şi cea tracică hallstattiană, 
reprezentarea unui torques de veche tradiție locală pe una dintre cnemi- 
dele de la Agighiol, a cărui formă o întîlnim identică, de pildă, la 
torques-ul de aur de la Kukuva Mogila, din necropola sud-tracicá de 
la Duvanlij (Bulgaria). Cnemidele de la Agighiol sînt adevărate opere 
de artă. Spiralele, proeminentele mult accentuate prin încolăcirea în 
jurul lor a cozilor serpilor, cît și dungile în relief, subliniază muschiu- 
latura piciorului și vigoarea, care este o caracteristică a artei traco- 
getice. 

Cu totul originală este ornamentarea de pe latura dreaptă a unei 
cnemide : aci, pe primul registru este reprezentat un arcaș călare, îm- 

Fig. 11 

Fig. 12 


brácat în zale, tinind în mina dreaptă arcul, iar pe registrul inferior 
este redat un personagiu bărbătesc, îmbrăcat ca si cel precedent, dar 
şezind pe un scaun cu spetează si tinind în mîna dreaptă un rython, 
iar în cea stingă un vultur, ambele elemente fiind frecvente în artă 
si în general în cultura traco-geticá, Amintim aci, de asemenea, aplicele 
de argint, dintre care una reprezintă probabil o hienă, iar altele sînt 
într-un stil animalier mai mult sau mai puţin schematizat. Unele aplice 
lucrate din placă de argint au o formă dreptunghiulară reproducind pe 
o margine a lor capul de cerb, altele sint în patru colțuri, în sistemul 
numit „virtej“, în fiecare colt fiind redat capul si gitul calului. A treia 
categorie cuprinde aplice cu trei colțuri rotunjite. Ele sînt ornamentate 
într-un stil foarte schematizant. 

Toate obiectele de artă din mormintul de la Agighiol, cit gi cele- 
lalte elemente de inventar, au fost datate de noi pe la începutul sec. IV 

î.e.n., bazindu-ne atit pe ceramică atticá cu figuri roșii (un lekanis 
fragmentar cu firnis negru lucios) şi un fragment cu o scenă de gyneceu, 
cît şi pe studiul tipologic al pieselor de inventar și pe forma literelor 
grecești din inscripţia de pe phiala amintită. 

Fără îndoială că mormîntul de la Agighiol este deocamdată, prin 
bogăţia și varietatea obiectelor din conţinutul său, monumentul repre- 
zentativ pentru începutul perioadei Latene II (400 i.e.n.). El se plasează, 
din punct de vedere cronologic şi cultural-stilistic după sabia-emblemă. 
de la Medgidia și înainte de așa zisul „tezaur de la Craiova“. Din aceeași 
perioadă datează și cele două coifuri de tip getic, cel de aur și din 
muzeul din Detroit. Seria mai veche a unor piese din tumulul traco- 
getic (mormîntul cu cnemidă !) de la Vrata precede cu foarte putin 
momentul istorico-cultural reprezentat de mormîntul din Dobrogea de 
nord, Descoperirea unui complex similar, și chiar cu o inscripţie purtind 
același nume, tocmai în nord-vestul Bulgariei — la Vrata — adică tot. 
într-un ţinut traco-getic, înlătură încăodată orice speculație ce s-ar mai 
putea face în legătură cu vreun pretins „scitism“ al mormintului de la. 
Agighiol. În unitatea mare si originală a artei animaliere sud-tracicá, 
zona traco-getică ce acoperă deopotrivă regiunea României dintre Dunăre 
şi Carpaţi ni se înfățișează cu anumite particularităţi proprii. Astfel, 
alături de o componentă locală sesizabilá în forme, tehnici şi orna- 
mentare, se află o alta achemenido-persană, destul de puternică, și care 
nu se poate explica numai printr-o simplă transmitere prin filiera ele- 
nică sau în parte prin aceea a odrizilor sau scitilor. Se adaugă apoi 
componenta grecească si cea sciticá nord-pontică. Studiul de detaliu, — 
aş putea zice de autopsie — asupra obiectelor de la Agighiol și a celor- 
lalte descoperiri din România ne-a dus la convingerea că obiectele de: 
artă traco-getice au fost lucrate în ateliere indigene. Numai coiful de 
aur de la Cotofánesti va fi fost executat într-un atelier grecesc de pe 
litoralul getic al Mării Negre, după comanda unui reprezentant de 
frunte al aristocrației locale. Vasul-rython de la Poroina este și el œ 
operă de artă traco-getică, și nu sarmatică. Obiectele descoperite „la 
Celei“ aparțin de asemenea tot artei traco-getice. De sigur că nu este 
locul a zăbovi aici mai mult, dar putem spune că dacă pe vremuri s-a 
putut vorbi de un stil „celto-iranian“ (Peter Goessler, 1929) și de rolul 
celților scordisci în transmiterea elementelor iraniene in arta celtică, 
în prezent, datorită definirii artei sud-tracice, — ca o artă originală, 
viguroasă şi independentă — putem să considerăm pe traco-geti drept. 
mijlocitori de bunuri cultural-artistice între Orient si Europa centrală. 
și est-centrală. Într-adevăr, un număr însemnat de cercetători, recu-- 
noscind existența unei zone a artei animaliere tracice, subliniază in: 
același timp influența pe care această artă a exercitat-o asupra stilului 
artei celtice Latene timpurie. Este potrivit a reaminti si cu această. 
ocazie părerea colegului T.G.E. Powell de la Universitatea din Liverpool, 
care, în 1966 (Prehistoric Art), a observat unele aspecte persane la cîteva 
piese ale mormintului de la Agighiol si a arătat analogii cu obiecte de 
artă celtică din Lorena (Basse-Yutz). De asemenea, motivul ochilor apo- 

tropaici de pe coiful de tip getic, de o vădită tradiţie persană, se asea- 
máná prin expresie, cu masca bráfárii de aur de la Rodenbach, Reinp- 
falz. Asemenea influențe orientale, a căror difuziune ar putea fi 
atribuită tracilor, sînt de recunoscut și în inventarul bine cunoscutului 
mormint de la Vix (Franța) ; este suficient a atrage atenția asupra sti- 
lului și tehnicii, cit si structurii însăşi a cailor de pe diadema de aur 
de la Vix, pentru a ne convinge de legăturile cu arta tracică. 

Tot prin intermediul tracilor a putut fi vehiculat și motivul de- 
corativ al protomei de bou sau taur, care are punctul său de plecare 
în lumea miceniană și în Asia Mică la Urartieni. 

Tracii meridionali, creind spre sfirșitul sec. V i.e.n., o artă proprie: 
şi originală, în care elementele orientale din vestul Asiei, din Iran sau 
acelea de origine scitică și elenică s-au grefat pe un puternic fond 
autohton, — au reușit să-și exprime ideile şi credinţele lor în arta lor. 
Artiştii locali au combinat într-un chip original elementele fondului 
autohton cu cele străine. Arta tracică este, din punct de vedere etnic, 
o artă proprie tracică, independentă de cea grecească, scitică și de cea 
celtică, atit prin originea sa locală, cît şi prin conţinutul său şi ele- 
mentele de stil. Ceea ce apropie stilul animalier tracic de stilul scitic, 
sînt doar cîteva elemente decorative. Structura artei animaliere tracice: 
este deosebită de cea scitică. Deşi nu se poate vorbi de o „invazie“ a 
scitilor in sec. VI si V î.e.n. la sud de Dunăre, totuși între traci şi sciți 
au existat influenţe reciproce, datorită vecinätäfii si legăturilor politice, 
militare, culturale si de o altă natură. Influenţa elenicá a apropiat cele: 
două neamuri si a stimulat dezvoltarea artei tracice şi scitice, deosebite: 
prin structura lor, cu toată prezența multor elemente comune. 

Pe de altă parte, trebuie subliniată strinsa legătură ce a existat 
între arta tracicá si cea frigianá, care a început să fie cunoscută mai 
de apropae în ultimii ani. Stilul animalier frigian este înrudit cu 
cel tracic, 

Mai trebuie să adăugăm că, în privința evoluţiei artei tracice, con- 
statăm o dezvoltare divergentă față de cea scitică. Arta scitică va fü 
asimilată încet încet de către sarmati care vor transmite unele elemente 
ale acestei arte altor popoare nomade. La tracii meridionali, influenţa 
grecească se manifestă foarte puternic, pe cînd la traco-getii zonei istro- 
pontice, formele artei locale se menţin in sec. IV î.e.n, așa cum ne-o: 
arată aşa numitul „tezaur“ de la Craiova, cu toate că și în zona amintită 
inriurirea elenică s-a intensificat, începînd din perioada cristalizării cul- 
turii Laténe. În sfirgit, arta din perioada de maximă dezvoltare a dacilor 
din sec. III î.e.n., păstrează temele esenţiale ale artei traco-getice și 
atinge, în vremea lui Burebista si Decebal, forme clasice. Arta aceasta 
dacică, generalizată pe întregul teritoriu geto-dac începînd din sec. III 
î.e.n.. a reușit să îmbine în chip armonios geometrismul cu naturalismul, 
şi aceasta reprezintă, evident, una dintre tradiţiile etno-culturale ale: 
poporului român, care, împreună cu moștenirea romană, a constituit 
forţa ce a imprimat poporului nostru trăsături esenţiale, particulare, 
faţă de alte neamuri. 

LA SEPULTURE „PRINCIERE“ D'AGIGHIOL ET QUELQUES PROBLÉMES 
DE L'ART THRACO-GETE 


RESUME 


Un certain temps toutes les pièces de l’art travaillées dans un style ani- 
malier étaient attribuées aux Seythes. Gace aux nouvelles découvertes faites 
en Roumanie et en Bulgarie la conception traditionelle scythisante a été ren- 
versee, Ce fut la trouvalle fortuite de Medgidia qui représentá le tournant ra- 
dical: c'est un glaive-embléme. Une des découvertes les plus intéressantes de 
la période Laténe II est la sépulture sous tumulus d'Agighiol fouillée en 1931 
(fouilles de sauvetage). Il y avait deux chambres aux parois construites en 
pierres de taille. Près de la chambre principale on a déblayé une chambre dans 
Vintérieur de la quelle étaient les squelettes de trois chevaux, enterrés avec 
toutes les piéces de leur harnais. De la chambre principale (celle de guerrier) 
provient le casque de parade en argent (type gete!), les deux vases-situle, les 
phiales (l’une porte Pinscription KOTYOS EGBEO), des appliques en argent, 
de la céramique attique á figures rouges, deux cnémaides, etc. La sépulture 
d’Agighiol constitue le monument le plus représentatif des débuts de la période 
Latene II (400 av. n. ére). Le ,trésor* de Craiova et le vase-rhython de Poroina 
appartiennent aussi à l’art thraco-géte. Cet art couvre la région comprise entre 
les Carpathes et les Balcans. C’est un art d’une grande originalité et indépendant 
de l'art scyte et celte, L’art thraco-géte est influencé par l'art persan, grec et 
scythe, mais il a gardé toujours son originalité, unité et sa force. 


Légende des figures 
— Medgidia ; glaive-embléme en forme d'akinakés. 
— Medgidia ; glaive-embléme ; detail. 
— Medgidia ; glaive-embleme ; detail. 





Agighiol ; le casque en argent du type géte. 

Cotofánesti, distr. de Prahova ;.casque en or du type géte. 
— Agighiol ; vase en argent du type situla. 
— Agighiol ; le vase en argent qui porte l'inscription. 
— Agighiol : applique de harnais en argent. 






Agighiol ; applique en argent. 

Vratza, Bulgarie ; detail de la cnémide en argent. 
Craiova ; applique en argent. 

2. — Poroina, distr. de Mehedinţi ; vase-rhyton 


DAS FURSTENGRAB VON AGIGHIOL UND EINIGE FRAGEN 
DER THRAKISEHETISCHEN KULTUR 


ZUSAMMENFASSUNG 


Alle Kunstgegénstánde, die im Stil der Tierornamentik gearbeitet waren, 
wurden eine bestimmte Zeit lang den Skythen zugewiesen. Durch die neuen Funde 
aus Rumänien und Bulgarien ist diese Auffassung umgewälzt worden. Der 
Zutalistund von Medgidia bewirkte die grundsätzliche Änderung. Es handelt 
sich um ein Emblem-Schwert. Einer der interessantesten Funde aus der Latene- 
U-Zeit ist die Hügelgrabstätte von Agighiol, and der im Jahre 1931 Rettungsgra- 
bungen vorgenommen wurden. Man fand zwei Grabkammern, deren Wände aus 
behauenem Stein gebaut waren. Neben der Hauptkammer wurde eine zweite 
Kammer freigelegt, in der sich drei Pferdeskelette befanden, die mit ihrem voll- 
ständigen Zaumzeug bestattet waren. Aus der Hauptkammer, der des Kriegers, 

stammen der silberne Prachthelm (getischer Typ !), die beiden Eimergefáfe, die 
Weihekessel (davor einer mit der Inschrift KOTYOS EGBEO), die Silberbeschláge, 
die attische Kermaik mit roter Figurenmalerci, zwei Beinschienen usw. Das 
Fürstengrab von Agighiol ist das kennzeichnendste Denkmal vom Beginn der 
Laténe-11-Zeit (400 v.u.Z.). Der Hortfund von Craiova und das Trinkhorn von 
Poroina gehéren ebenfalls zur thrakisch-getischen Kunst. Diese Kunst ist in dem 
ganzen Gebiet zwischen den Karpaten und dem Balkangebirge anzutreffen. Sie 
ist von ihren eigenen Zügen gekennzeichnet, die unabhängig sind von denen der 
skythischen und der keltischen Kunst. Die thrakisch-getische Kunst ist von der 
persischen, griechischen und skythischen Kunst beeinflußt, hat aber immer ihre 
Originalität, Einheitlichkeit und Kraft beibehalten. 


Bildererklärung 


. — Medgidia ; Emblem-Schwert, in Akinakesform. 

. — Medgidia ; Emblem-Schwert, befestigt gewesener Teil. 
— Medgidia ; Emblem-Schwert, Detail. 

. — Agighiol ; Silberhelm getischen Typs. 






. — Agighiol 
. — Agighiol ; 
. — Agighiol ; einen Bären darstellender Beschlag. 

. — Vratza, Bulgarien ; Oberteil der silbernen Beinschiene. 

— Craiova ; Silberbeschlag. 

Bild 12. — Poroina, Kreis Mehedinti; das Trinkhorn; thrakischgetische Kunst. 





